
6 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5474 


ΑΠΟΦΑΣΕΙΣ 

Αριθμ. 174579/2250 

Εκπαίδευση Νεοεισερχομένων Δασεργατών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Το ν.δ. 86/1969 (ΦΕΚ Α' 7), όπως ισχύει. 

2. Το π.δ. 126/1986 (ΦΕΚ Α'44), όπως ισχύει. 

3. Τις διατάξεις του ν. 4423/2016 (ΦΕΚ Α' 182) «Δασικές 
Συνεταιριστικές Οργανώσεις και άλλες διατάξεις», όπως 
ισχύει, και ιδίως του άρθρ. 5. 

4. Τις διατάξεις της περ. (στ) της παρ. 1, του άρθρ. 2, 
του α.ν. 1846/1951, όπως ισχύει. 

5. Το π.δ. 125/2016 (ΦΕΚ Α' 210) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

6. ΤηνΥ198/17-11-2016 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος και Ενέργειας Σωκράτη Φάμελλου» 
(ΦΕΚ Β'3722), όπωςτροποποιήθηκε με την Υ72/21.9.2018 
απόφαση του Πρωθυπουργού (ΦΕΚ Β'4201). 

7. Την 168596/1492/27-8-2018 απόφαση Υπουργού 
Περιβάλλοντος και Ενέργειας «Ιδιότητα Δασεργάτη- μέ¬ 
λους ΔΑ.Σ.Ε., Επιτροπή Βεβαίωσης Ιδιότητας Δασεργάτη - 
μέλους ΔΑ.Σ.Ε.» (ΦΕΚ 3792). 

Το γεγονός ότι από την παρούσα δεν προκαλείται 
δαπάνη σε βάρος των πιστώσεων του Ειδικού Φορέα 
31/130 «Υπηρεσίες Δασών», του προϋπολογισμού του 
Υπουργείου Περιβάλλοντος και Ενέργειας, αποφασίζουμε: 

Καθορίζουμε την διάρκεια, το περιεχόμενο και τη σχε¬ 
τική διαδικασία της θεωρητικής και πρακτικής εκπαίδευ¬ 
σης των νεοεισερχομένων δασεργατών που επιθυμούν 
να γίνουν μέλη σε ΔΑ.Σ.Ε., σύμφωνα με το άρθρο 5, 
παρ. 2 (β), του ν. 4423/2016 «Συνεταιριστικές Οργανώ¬ 
σεις και άλλες διατάξεις» (ΦΕΚ Α' 182), όπως ισχύει. 

Άρθρο 1 

Θεωρητική Εκπαίδευση 

Νεοεισερχομένων Δασεργατών 

1. Η Γενική Διεύθυνση Δασών και Αγροτικών Υπο¬ 
θέσεων της Αποκεντρωμένης Διοίκησης με απόφασή 
της ορίζει υπάλληλο των υπηρεσιών της ως υπεύθυνο 
εκπαίδευσης, ο οποίος έχει εμπειρία τουλάχιστον στα 


θέματα Θεωρητικής Εκπαίδευσηςτου ΠΑΡΑΡΤΗΜΑΤΟΣ I. 
Ο υπεύθυνος εκπαίδευσης συντονίζει και υποστηρίζει 
την εκπαίδευση των νεοεισερχομένων δασεργατών σε 
συνεργασία με τις Διευθύνσεις Δασών, ενημερώνεται για 
την πορεία αυτής, συλλέγει κάθε απαραίτητο στοιχείο, 
συνεργάζεται και ενημερώνει αρμοδίωςτη Γενική Διεύ¬ 
θυνση Δασών και Δασικού Περιβάλλοντος του Υπουρ¬ 
γείου Περιβάλλοντος και Ενέργειας. 

2. Η Θεωρητική Εκπαίδευση Νεοεισερχομένου Δα- 
σεργάτη που επιθυμεί να γίνει μέλος σε ΔΑ. Σ. Ε. διεξά¬ 
γεται στην Διεύθυνση Δασών στην διοικητική ευθύνη 
της οποίας βρίσκεται η έδρα του ΔΑ.Σ.Ε. στον οποίο ο 
ενδιαφερόμενος επιθυμεί να γίνει δόκιμο μέλος, κατόπιν 
αίτησης του. Η μόνιμη κατοικία του πρέπει να είναι εντός 
της περιφέρειας (όρια δραστηριοποίησης) του συγκε¬ 
κριμένου ΔΑ. Σ. Ε. 

3. Το περιεχόμενο της εκπαίδευσης, του ΠΑΡΑΡΤΗ¬ 
ΜΑΤΟΣ I της παρούσας, σχετίζεται με την απόκτηση βα¬ 
σικών γνώσεων για το δάσος, τις λειτουργίες του, την 
προστασία και την αειφορική διαχείριση του, τις βασικές 
διατάξεις της δασικής νομοθεσίας που διέπουν την προ¬ 
στασία και διαχείριση του. Το ρόλο και τις αρμοδιότητες 
της δασικής υπηρεσίας, τους τρόπους εκμετάλλευσης 
των δασών, τα είδη των δασικών προϊόντων, την διαδι¬ 
κασία και τα έγγραφα/έντυπα που εκδίδονται σε κάθε 
στάδιο της παραγωγής τους, τον έλεγχο των υλοτομι¬ 
ών, την τήρηση κανόνων και υποχρεώσεων κατά την 
διενέργεια δασικών εργασιών, τους κανόνες ασφάλειας 
και υγείας των δασεργατών, κ.λπ. 

4. Η Θεωρητική Εκπαίδευση διενεργείται με ευθύνη 
της αρμόδιας Διεύθυνσης Δασών εντός της περιόδου 
από Νοέμβριο έως Φεβρουάριο, όποτε ορίσει η κάθε 
υπηρεσία, ανάλογα με τις δυνατότητες της. Σε περίπτω¬ 
ση λιγότερων των πέντε αιτήσεων δύναται να πραγμα¬ 
τοποιηθεί κοινή Θεωρητική Εκπαίδευση μεταξύ όμορων 
Διευθύνσεων Δασών με έδρα και λεπτομέρειες που θα 
οριστούν κατόπιν συνεννόησης μεταξύ τους. 

5. Η διάρκεια της θεωρητικής εκπαίδευσης ορίζεται σε 
δέκα ημέρες (10) ημέρες. Μπορεί να επαναλαμβάνεται 
εντός της παραπάνω περιόδου ανάλογα με τον αριθμό 
των ενδιαφερομένων και την δυνατότητα της κάθε υπη¬ 
ρεσίας. Οι εκπαιδευόμενοι δεν έχουν δικαίωμα απουσι¬ 
ών, εκτός από εξαιρετικές περιπτώσεις προσκομίζοντας 
τα απαιτούμενα δικαιολογητικά. 

6. Η Διεύθυνση Δασών με απόφαση της ορίζει τους 
υπαλλήλους των δασικών υπηρεσιών ευθύνης της, που 
θα διεξάγουν την θεωρητική εκπαίδευση, οι οποίοι πρέ¬ 
πει να έχουν εμπειρία στα θέματα Θεωρητικής Εκπαίδευ¬ 
σης του ΠΑΡΑΡΤΗΜΑΤΟΣ I, τον υπεύθυνο διεξαγωγής 
του προγράμματος καθώς και κάθε λεπτομέρεια σχετική 
με τη διενέργεια της εκπαίδευσης. Στην εκπαίδευση μπο¬ 
ρεί να συμμετέχουν και προσκεκλημένοι ομιλητές από 
όποιο άλλο φορέα κρίνει η Διεύθυνση Δασών. Για τα πα¬ 
ραπάνω η Δ/νση Δασών συνεργάζεται με τον υπεύθυνο 
εκπαίδευσης της παραπάνω παρ 1. 

7. Η θεωρητική εκπαίδευση γίνεται στην ελληνική 
γλώσσα και διεξάγεται κατά τις ώρες λειτουργίας της 
υπηρεσίας. Οι οριζόμενοι ως εκπαιδευτές δεν αμείβονται. 
Τυχόν προκαλούμενη δαπάνη μετακίνησης τους (οδοι¬ 
πορικά έξοδα και ημερήσια αποζημίωση), βαρύνει τις 
πιστώσεις της υπηρεσίας που διεξάγει την εκπαίδευση. 

8. Ακολουθείται η παρακάτω διαδικασία: 

8.1 Η Διεύθυνση Δασών ενημερώνει εγγράφωςτους 
Ο.Τ.Α., α' και β' βαθμού καθώς και τις Δασικές Συνεται¬ 
ριστικές Οργανώσεις της περιοχής αρμοδιότητας της 
σχετικά με τη διαδικασία και τις προθεσμίες υποβολής 
αιτήσεων. 

8.2 Οι ενδιαφερόμενοι εντός της προθεσμίας που θα 
οριστεί από την υπηρεσία προσκομίζουν τα παρακάτω 
δικαιολογητικά προς την αρμόδια Διεύθυνση Δασών: 

α. Αίτηση ενδιαφέροντος. 

β. Βεβαίωση μόνιμης κατοικίας από τον οικείο Δήμο. 

γ. Βεβαίωση ΔΑ. Σ.Ε. στην οποία θα βεβαιώνεται ότι ο 
ενδιαφερόμενος έχει υποβάλλει αίτηση να γίνει δόκιμο 
μέλος του, και θα γίνει δεκτός μετά την επιτυχή ολοκλή¬ 
ρωση της θεωρητικής του εκπαίδευσης. 

δ. Αντίγραφο δελτίου αστυνομικής ταυτότητας από το 
οποίο αποδεικνύεται ότι ο αϊτών έχει συμπληρώσει το 
18ο έτος της ηλικίας του. 

ε. Προκειμένου περί αλλοδαπών προσκομίζονται 
επιπλέον τα προβλεπόμενα από την σχετική νομοθεσία 
δικαιολογητικά για τη συμμετοχή τους σε ΔΑ.Σ.Ε., όπως 
κάθε φορά ισχύουν. 

8.3 Η Διεύθυνση Δασών αναρτά πίνακα με τα ονόματα 
των εκπαιδευομένων και τις ημερομηνίες της εκπαίδευ¬ 
σης, τουλάχιστον μία εβδομάδα πριν την έναρξη της εκ¬ 
παίδευσης, στην έδρα της και στην ιστοσελίδα της Αποκε¬ 
ντρωμένης Διοίκησης. Ενημερώνονται οι ενδιαφερόμενοι 
(και με ηλεκτρονικό ταχυδρομείο εφόσον διαθέτουν). 

8.4 Η εκπαίδευση λήγει με την εξεταστική διαδικασία 
στην οποία οι εκπαιδευόμενοι συμμετέχουν υποχρεω¬ 
τικά προκειμένου να αξιολογηθούν για τις γνώσεις που 
αποκόμισαν. 

8.5 Η εξεταστική διαδικασία είναι γραπτή και γίνεται 
στην ελληνική γλώσσα. Η εξέταση μπορεί να γίνει είτε 
με φύλλα πολλαπλών επιλογών είτε με ανάπτυξη θέμα¬ 
τος, η επιλογή των ερωτήσεων γίνεται από τους εκπαι¬ 
δευτές και πρέπει να καλύπτουν τα βασικά θέματα της 
εκπαίδευσης. Σε εξαιρετικές περιπτώσεις (αγράμματος, 
δυσλεκτικός κ.λπ.) ο εξεταζόμενος δύναται να εξετασθεί 
προφορικά. Επιτυχών θεωρείται κάθε εξεταζόμενος που 
έχει απαντήσει σωστά στα 2/3 των ερωτήσεων. 

8.6 Μετά την ολοκλήρωση της εξεταστικής διαδι¬ 
κασίας, ο υπεύθυνος διεξαγωγής του προγράμματος 


αποστέλλει κατάσταση με τους επιτυχόντες και τους 
αποτυχόντες στην Διεύθυνση Δασών συνοδευόμενη από 
τα ατομικά φύλλα των εξεταζομένων με τις αντίστοιχες 
ερωτήσεις και απαντήσεις. 

8.7 Η Διεύθυνση Δασών εκδίδει Βεβαίωση Θεωρητικής 
Εκπαίδευσης επ' ονόματι των επιτυχόντων, σύμφωνα 
με το Υπόδειγμα του ΠΑΡΑΡΤΗΜΑΤΟΣ III της παρούσας 
και ενημερώνει τους επιτυχόντες και αποτυχόντες (και 
ηλεκτρονικά εφόσον υπάρχει η δυνατότητα). 

8.8 Για τα παραπάνω ενημερώνεται ο υπεύθυνος της 
εκπαίδευσης. 

9. Το αργότερο εντός δύο μηνών από την έκδοση της 
Βεβαίωσης Θεωρητικής Εκπαίδευσης στο όνομα του, και 
πάντως όχι μετά τα τέλη Απριλίου, ο ενδιαφερόμενος 
οφείλει να έχει γίνει δόκιμο μέλος του ΔΑ.Σ.Ε. ώστε να 
ξεκινήσει αμέσως την πρακτική του εκπαίδευση. 

Άρθρο 2 

Πρακτική Εκπαίδευση 

Νεοεισερχομένων Δασεργατών 

1. Η Πρακτική Εκπαίδευση του Νεοεισερχομένου Δα- 
σεργάτη διεξάγεται μετά την επιτυχή ολοκλήρωση της 
Θεωρητικής του εκπαίδευσης, την εγγραφή του ως δό¬ 
κιμο μέλος σε ΔΑ.Σ.Ε, και την ενημέρωση της αρμόδιας 
Διεύθυνσης Δασών. Ο ΔΑ.Σ.Ε. υποχρεούται να πραγμα¬ 
τοποιήσει την Πρακτική Εκπαίδευση, σύμφωνα με το 
άρθρο 5, παρ.2 (β) του ν. 4423/2016. 

2. Το περιεχόμενο της Πρακτικής Εκπαίδευσης σχετί¬ 
ζεται με τις δασικές εργασίες που αναλαμβάνει ο ΔΑ.Σ.Ε., 
όπως υλοτομία δένδρων, αποκλάδωση, σύρση, μετατό¬ 
πιση, στοίβαξη, ρητινοκαλλιέργεια, καθαρισμοί, αραιώ¬ 
σεις, κλαδοπλέγματα, δευτερεύουσες καρπώσεις, κ.λπ. 
Επίσης, σχετικά με τα είδη και τον χειρισμό εργαλείων 
και μέσων όπως αλυσοπρίονα, ζώα, κ.λπ., τον εξοπλισμό 
και την τήρηση κανόνων για την υγεία και ασφάλεια του 
εργαζομένου στο δάσος, κ.λπ. 

3. Η πρακτική εκπαίδευση περιλαμβάνει κατελάχιστον 
τα αντικείμενα του ΠΑΡΑΡΤΗΜΑΤΟΣ II. Ο ΔΑ.Σ.Ε. δύναται 
να εκπαιδεύσει τους νεοεισερχόμενους Δασεργάτες και σε 
όσα επιπλέον αντικείμενα κρίνει αναγκαίο. Στην πρακτική 
εκπαίδευση μπορούν να συμμετέχουν και προσκεκλημέ¬ 
νοι επαγγελματίες από όποιο άλλο φορέα κρίνει ο ΔΑ.Σ.Ε. 
που διεξάγει την πρακτική εκπαίδευση με ενημέρωση 
και σύμφωνη γνώμη της αρμόδιας δασικής υπηρεσίας. 

4. Η Πρακτική Εκπαίδευση του Νεοεισερχόμενου Δα- 
σεργάτη πραγματοποιείται στο διάστημα από την εγ¬ 
γραφή του ως δόκιμο μέλος σε ΔΑ.Σ.Ε έως τα τέλη Οκτω¬ 
βρίου του ίδιου ή του επόμενου έτους (ανάλογα με την 
ημερομηνία εγγραφής του ενδιαφερομένου ως δόκιμο 
μέλος) και δεν μπορεί να έχει διάρκεια μικρότερη των έξι 
μηνών. Ο εκπαιδευόμενος, κατά το διάστημα που είναι 
δόκιμο μέλος, ενημερώνεται και συμμετέχει βοηθητικά 
στις δραστηριότητες και εργασίες του ΔΑ.Σ.Ε., και υπό 
την καθοδήγηση έμπειρων μελών του, προκειμένου στη 
συνέχεια να γίνει τακτικό μέλος του, εφόσον το επιθυμεί. 

5. Οι υποχρεώσεις και τα δικαιώματα του δόκιμου 
μέλους καθορίζονται υποχρεωτικά στο καταστατικό 
του ΔΑ.Σ.Ε. σύμφωνα με την παρ. 2.β. του αρθρ. 5, του 
ν. 4423/2016. 

6. Τα δόκιμα μέλη αναφέρονται υποχρεωτικά στο βι¬ 
βλίο ημερήσιων εργασιών και καταγραφής εργαζόμενων 
δασεργατών ανά συστάδα, καθώς και στο βιβλίο ατυχη¬ 
μάτων (σε περίπτωση συμβάντος) που τηρεί ο ΔΑ.Σ.Ε. 
σύμφωνα με την παρ. ζ. του αρθρ. 27. του ν. 4423/2016. 

7. Κατά την διάρκεια της Πρακτικής Εκπαίδευσης το 
δόκιμο μέλος οφείλει υποχρεωτικά να ακολουθεί τις οδη¬ 
γίες του ΔΑ.Σ.Ε. για την τήρηση των κανόνων υγείας και 
ασφάλειας της εργασίας και για την καλή εκτέλεση των 
εργασιών. 

8. Κατά τις ημέρες που το δόκιμο μέλος συμμετέχει 
βοηθητικά στις εργασίες του, ο ΔΑ.Σ.Ε. υποχρεούται να 
καταβάλλει το αντίστοιχο κατώτατο θεσμοθετημένο ημε¬ 
ρομίσθιο ανειδίκευτου εργατοτεχνίτη και τις αντίστοιχες 
ασφαλιστικές εισφορές, σύμφωνα με την κείμενη νομο¬ 
θεσία. Οι ημέρες συμμετοχής του δόκιμου μέλους στις 
δασικές εργασίες δε μπορεί να είναι λιγότερες των τριά¬ 
ντα (30) καθ'όλη τη διάρκεια της πρακτικής εκπαίδευσης. 

9. Ακολουθείται η κατωτέρω διαδικασία: 

9.1. Ο ενδιαφερόμενος προσκομίζει στον ΔΑ.Σ.Ε. την 
Βεβαίωση Θεωρητικής Εκπαίδευσης και με απόφαση του 
ΔΣ του γίνεται δόκιμο μέλος του. Ο ΔΑ.Σ.Ε. ενημερώνει 
εγγράφως την αρμόδια Διεύθυνση Δασών για κάθε δόκι¬ 
μο μέλος ή συνολικά για όλα τα δόκιμα μέλη του εφόσον 
πρόκειται για την ίδια περίοδο πρακτικής εκπαίδευσης. 

9.2. Ο ΔΑ.Σ.Ε. ορίζει το χρόνο, και τον τόπο της συμ¬ 
μετοχής του εκπαιδευομένου στις δασικές εργασίες και 
ενημερώνει την υπηρεσία προκειμένου να διενεργηθούν 
οι σχετικοί έλεγχοι. 

9.3. Οι αρμόδιες δασικές υπηρεσίες διενεργούν ελέγ¬ 
χους σχετικά με την τήρηση της διαδικασίας πρακτικής 
εκπαίδευσης. Ελέγχουν την καταγραφή των εκπαιδευ- 
ομένων στα σχετικά βιβλία του ΔΑ.Σ.Ε. καθώς και την 
παρουσία τους στην πρακτική εκπαίδευση, όσες φορές 
κρίνουν απαραίτητο (τουλάχιστον μία) κατά το προβλε- 
πόμενο διάστημα σύμφωνα με την ενημέρωση της πα¬ 
ραπάνω παραγράφου 9.2. Αν διαπιστωθεί ότι αυτή δεν 
τηρείται ορθά, η υπηρεσία ενημερώνει εγγράφως τον 
ΔΑ.Σ.Ε. και σε περίπτωση μη συμμόρφωσης η έκδοση 
των σχετικών Βεβαιώσεων δεν είναι δυνατή. Για το σκο¬ 
πό αυτό η αρμόδια δασική υπηρεσία που διενεργεί τον 
έλεγχο ενημερώνει εγγράφως την Επιτροπή Βεβαίωσης 
Ιδιότητας Δασεργάτη της Διεύθυνσης Δασών στην οποία 
βρίσκεται η έδρα του ΔΑ.Σ.Ε. του δόκιμου μέλους. 

9.4. Ενημερώνει εγγράφως και αιτιολογημένα την αρ¬ 
μόδια Διεύθυνση Δασών σχετικά με τα δόκιμα μέλη του, 
που ολοκλήρωσαν επιτυχώς την πρακτική εκπαίδευση 
καθώς και σχετικά με τους αποτυχόντες. 


9.5.0 ΔΑ.Σ.Ε. χορηγεί Βεβαίωση Πρακτικής Εκπαίδευ¬ 
σης, σύμφωνα με το Υπόδειγμα του ΠΑΡΑΡΤΗΜΑΜΑΤΟΣ 
IV της παρούσας, στα δόκιμα μέλη που ολοκλήρωσαν 
επιτυχώς την διαδικασία προκειμένου να αιτηθούν την 
απόκτηση της Ιδιότητας Δασεργάτη - μέλους ΔΑ.Σ.Ε. 

9.6. Για τα παραπάνω ενημερώνεται ο υπεύθυνος της 
εκπαίδευσης. 

10. Η αίτηση Νεοεισερχομένου Δασεργάτη για την 
απόκτηση της Βεβαίωσης Ιδιότητας Δασεργάτη - μέλους 
ΔΑ.Σ.Ε. υποβάλλεται εντός τριμήνου από την απόκτηση 
της Βεβαίωσης Πρακτικής Εκπαίδευσης, σύμφωνα με την 
διαδικασία που ορίζεται στην 168596/1492/27-8-2018 
απόφαση Υπουργού Περιβάλλοντος και Ενέργειας «Ιδι¬ 
ότητα Δασεργάτη- μέλους ΔΑ.Σ.Ε., Επιτροπή Βεβαίωσης 
Ιδιότητας Δασεργάτη - μέλους Δ.Α.Σ.Ε.» (ΦΕΚ 3792'). 

Άρθρο 3 

1. Η Γενική Διεύθυνση Δασών και Δασικού Περιβάλ¬ 
λοντος του Υπουργείου Περιβάλλοντος και Ενέργειας 
θα διαμορφώσει κατάλληλο υλικό για τη θεωρητική εκ¬ 
παίδευση, το οποίο δύναται να ανανεώνεται περιοδικά. 
Το υλικό αυτό θα διατίθεται στους εκπαιδευόμενους, 
στις δασικές υπηρεσίες, καθώς και σε κάθε άλλο ενδι¬ 
αφερόμενο φορέα. Για τον σκοπό αυτό είναι δυνατό 
να αναπτύξει συνεργασίες με εκπαιδευτικά και ερευ¬ 
νητικά ιδρύματα ώστε να αξιοποιηθεί η εμπειρία και 
οι γνώσεις τους καθώς και να αξιοποιήσει γνώσεις και 
εμπειρίες άλλων φορέων για τη βελτιστοποίηση αυτού. 
Μέχρι την δημιουργία του παραπάνω υλικού, οι Διευ¬ 
θύνσεις Δασών μπορούν να χρησιμοποιούν δικό τους 
εκπαιδευτικό υλικό, σε συνεργασία με τον υπεύθυνο 
εκπαίδευσης. 

2. Κάθε χρόνο διενεργείται αξιολόγηση του εκπαιδευ¬ 
τικού υλικού. Οι εκπαιδευτές και οι ΔΑ.Σ.Ε σε συνεργασία 
με τον υπεύθυνο εκπαίδευσης της παρ. 1 του αρθρ. 1 
αξιολογούν το υλικό και υποβάλλουν προτάσεις βελτίω¬ 
σης του προς την Γενική Διεύθυνση Δασών και Δασικού 
Περιβάλλοντος, η οποία αξιολογεί τις προτάσεις και ανα¬ 
νεώνει αναλόγωςτο εκπαιδευτικό υλικό.Τα περιεχόμενα 
των παραρτημάτων I ως IV ακολουθούν την παρούσα 
διαδικασία βελτιστοποίησης. 

Άρθρο 4 

Στην παρούσα απόφαση προσαρτώνται ΠΑΡΑΡΤΗ¬ 
ΜΑΤΑ I, II, III και IV, με τα προγράμματα θεωρητικής και 
πρακτικής εκπαίδευσης και τις αντίστοιχες βεβαιώσεις, 
τα οποία αποτελούν αναπόσπαστο μέρος της παρούσας 
και έχουν ως ακολούθως: 

ΠΑΡΑΡΤΗΜΑ I 

ΠΡΟΓΡΑΜΜΑ ΘΕΩΡΗΤΙΚΗΣ ΕΚΠΑΙΔΕΥΣΗΣ ΝΕΟΕΙΣΕΡΧΟΜΕΝΩΝ ΔΑΣΕΡΓΑΤΩΝ 
Θέμα εκπαίδευσης: ΘΕΩΡΗΤΙΚΗ ΕΚΠΑΙΔΕΥΣΗ ΔΑΣΕΡΓΑΤΩΝ 


Ημερομηνία Έναρξης: 

Ημερομηνία Λήξης: 

Τόπος διεξαγωγής: 

Σύνολο ημερών: 10 

Ημέρα 

Θέμα 

Εκπαιδευτής 

1 η 

1 . Έναρξη. Ενημέρωση για το πρόγραμμα εκπαίδευσης. Σκοπός και χρησιμότητά του. 

2. Δασική Υπηρεσία. Διάρθρωση, Αρμοδιότητες δασικών υπαλλήλων, καθήκοντα. 

3. Γενικά περί Δασικής Νομοθεσίας. Προστασία και Διαχείριση δασών. Εκμετάλλευση 
δασών. Περιορισμοί. Απαγορεύσεις. Δασικές Αστυνομικές Διατάξεις. 

4. Κατηγορίες Δασοπονικών μελετών. Διαίρεση δάσους. 


2η 

1 . Δασικοί Συνεταιρισμοί. Ανάλυση των κυριότερων ρυθμίσεων του ν. 4423/201 6 . 

- Σύσταση ΔΑ.Σ.Ε. και Ε.ΔΑ.Σ.Ε. Προσαρμογή υφισταμένων συνεταιρισμών. 

- Εποπτεία και έλεγχος. 

- Εργασίες και τομείς στους οποίους δραστηριοποιούνται. Μέλη, δικαιώματα, 
υποχρεώσεις. Ασφάλιση δασεργατών. 

- Διοίκηση και Λειτουργία των ΔΑ.Σ.Ο. Οικονομική Διαχείριση - Αναπτυξιακά Κίνητρα. 

- Λοιπές διατάξεις. 


3η 

1 . Τρόποι εκμετάλλευσης δασών και Ανάλυση αυτών (ΚΕΔ, Μίσθωση λήμματος, 
π.δ. 126/1986 και άρθρο 136Α Δ.Κ.). 

2. Παραγωγή δασικών προϊόντων. Πρωτογενής - Δευτερογενής παραγωγή. 

3. Αναγνώριση δασικών ειδών 

4. Κατηγορίες δασικών προϊόντων 

5. Κατηγορίες παραγόμενου ξύλου με κριτήρια τα ποιοτικά χαρακτηριστικά και τη 
μελλοντική χρήση του. 

6. Μονάδες όγκου και βάρους που χρησιμοποιούνται για τις διάφορες κατηγορίες 
δασικών προϊόντων. 


4η 

1 . Δευτερεύουσες καρπώσεις. Περιγραφή, συλλογή, μέτρα - περιορισμοί, κ.λπ. 

- Ρητινοκαλλιέργεια. Ρητινευόμενα δάση στη χώρα μας. Νομοθεσία. Χρόνος και τρόπος 
ρητίνευσης. Προϊόντα που παράγονται από την απόσταξη της ρητίνης. Οικονομική ενί¬ 
σχυση ρητινοπαραγωγής. 

- Λοιπά προϊόντα δευτερευουσών καρπώσεων (δαδί, αρωματικά, μύκητες, ξυλάνθρακες, 
κ.λπ.) 

2. Λοιπές Δασικές εργασίες (κατασκευή κλαδοπλεγμάτων - κορμοπλεγμάτων, πρόληψη 
δασικών πυρκαγιών, προστασία αναγέννησης, φυτεύσεις, κλαδεύσεις, καθαρισμοί, κ.λπ.) 


5η 

1 . Προσημάνσεις και πως διενεργούνται. 

2. Προπαρασκευαστική διαδικασία υλοτομιών. Εγκατάσταση υλοτόμων. Υποχρεώσεις 
υλοτόμων. 

3. Υλοτομικές εργασίες (Τομή, ρίψη, αποκλάδωση, αποφλοίωση, σχίση, σύρση, τεμαχι¬ 
σμός, μεταφορά, στοίβαξη, σφράγιση, καθαρισμοί, αραιώσεις, καλλιέργεια δάσους, 
κ.λπ.). 

4. Τεχνική της ρίψης των δένδρων. Έλεγχος κατεύθυνσης ρίψης. Εφαρμογή σε χαμηλά, 
υψηλά δάση και θαμνότοπους. 

5. Προστασία βλάστησης από φθορές κατά τις υλοτομικές και λοιπές εργασίες. Διατήρηση 
δένδρων για ενίσχυση της βιοποικιλότητας. 

6. Έλεγχος και επιθεώρηση υλοτομιών. Ζημιές στο δάσος κατά την υλοτομία. 


6η 

1 .Τιμές υλοτομικών και λοιπών εργασιών συγκομιδής. 

2. Πίνακας Διατίμησης δασικών προϊόντων. 

3. Δέσμευση καυσοξύλων για κάλυψη ατομικών αναγκών των κατοίκων ορεινών περιοχών 

7η 

1. Έγγραφα/έντυπα. Πρωτόκολλο εγκατάστασης. Πρωτόκολλο εξέλεγξης. Δελτία κατα¬ 
μέτρησης. Συνοδευτικά έγγραφα μεταφοράς δασικών προϊόντων. Άδεια απόληψης. 
Δελτίο Μεταφοράς. 

2. Παραλαβή δασικών προϊόντων. 

3. Καταλογισμοί, ποινές και αποκλεισμός 


8 Π 

1. Μέσα και εργαλεία στις υλοτομικές εργασίες. Περιγραφή αυτών. 

2. Βασικοί κανόνες χρήσης μέσων και εργαλείων. 

3. Κανόνες για την Υγεία και Ασφάλεια των εργαζομένων στο δάσος. Εξοπλισμός, μέτρα 
και προφυλάξεις. 

4. Συνήθη ατυχήματα. Πρώτες βοήθειες. Εξοπλισμός φαρμακείου. 


9 Π 

Συζήτηση, συμπεράσματα και αξιολόγηση του προγράμματος. 


10η 

Εξέταση εκπαιδευομένων. 



ΠΑΡΑΡΤΗΜΑ II 

ΒΑΣΙΚΑ ΑΝΤΙΚΕΙΜΕΝΑ ΠΡΑΚΤΙΚΗΣ ΕΚΠΑΙΔΕΥΣΗΣ 
ΝΕΟΕΙΣΕΡΧΟΜΕΝΩΝ ΔΑΣΕΡΓΑΤΩΝ 

Θέμα εκπαίδευσης: ΠΡΑΚΤΙΚΗ ΕΚΠΑΙΔΕΥΣΗ ΝΕΟΕΙΣΕΡΧΟΜΕΝΩΝ ΔΑΣΕΡΓΑΤΩΝ 
Ημερομηνία Έναρξης: 

Ημερομηνία Λήξης: 

Τόπος πραγματοποίησης: 


Διαχειριστικό 

έτος 

Δραστηριότητες - Εργασίες 

Εκπαιδευτές 


1. Γενικοί κανόνες που πρέπει να τηρούνται για την ορθή εκτέλεση των εργασιών και 
την προστασία της συστάδας από ζημιές. 

2. Πρακτικές οδηγίες για την ασφάλεια των εργαζομένων στο δάσος. Επίδειξη και 
χρήση ατομικού εξοπλισμού. Μέτρα και προφυλάξεις, πρώτες βοήθειες. 

3. Μέσα και εργαλεία δασικών εργασιών. Επίδειξη και χρήση στην πράξη των 
κυριότερων εργαλείων και μέσων. 

4. Βασικοί κανόνες λειτουργίας και χρήσης αλυσοπρίονου στην πράξη. Συντήρηση, 
καύσιμα, λίπανση. Τήρηση μέτρων ασφαλείας. 

5. Αναγνώριση προσημασμένων δένδρων. 

6. Επίδειξη και πρακτική εξάσκηση στην τεχνική ρίψης δένδρων: Έλεγχος 
κατεύθυνσης ρίψης.Τήρηση κανόνων προστασίας της βλάστησης. 

7. Επίδειξη και πρακτική εξάσκηση των τεχνικών που χρησιμοποιούνται για την απο- 
κλάδωση, αποφλοίωση, τεμαχισμό, σχίση, σύρση, κ.λπ. 

8. Διαμόρφωση των δασικών προϊόντων ανά κατηγορία. Επίδειξη και πρακτική 
εξάσκηση. 

9. Μεταφορά και στοίβαξη των δασικών προϊόντων ανά κατηγορία. 

10. Επιθεώρηση της συστάδας μετά την ολοκλήρωση της υλοτομίας για τυχόν 
φθορές, ζημιές, εγκαταλελειμμένα προϊόντα, κ.λπ, σύμφωνα με τις συμβατικές 
υποχρεώσεις του ΔΑ.Σ.Ε. 

11. Λοιπές εργασίες, εφόσον υπάρχουν ανάλογα με την δραστηριότητα του ΔΑ.Σ.Ε., 
όπως: 

- Εργασίες Ρητινοσυλλογής (επιλογή δένδρων, δημιουργία εντομής, τοποθέτηση 
δοχείου συλλογής). Καθαρισμός υπορόφου. 

- Συλλογή δευτερευόντων προϊόντων όπως αρωματικά φυτά, μανιτάρια, καρποί, κ.λπ. 

- Παραγωγή ξυλανθράκων, δαδί, κ.λπ. 

- Αραιώσεις, καθαρισμοί, κλαδοπλέγματα, κ.λπ. 

ΔΑ.Σ.Ε. 

ΠΑΡΑΡΤΗΜΑ 111 

ΥΠΟΔΕΙΓΜΑ 

Βεβαίωση Θεωρητικής εκπαίδευσης 



ΕΛΛΗΝΙΚΗ ΔΗΜΟΚΡΑΤΙΑ 
ΑΠΟΚΕΝΤΡΩΜΕΝΗ ΔΙΟΙΚΗΣΗ 


ΓΕΝΙΚΗ ΔΙΕΥΘΥΝΣΗ ΔΑΣΩΝ & 

ΑΓΡΟΤΙΚΩΝ ΥΠΟΘΕΣΕΩΝ 
ΔΙΕΥΘΥΝΣΗ ΣΥΝΤΟΝΙΣΜΟΥ & 

ΕΠΙΘΕΩΡΗΣΗΣ ΔΑΣΩΝ 

ΔΙΕΥΘΥΝΣΗ ΔΑΣΩΝ . 

ΤΜΗΜΑ. 

Ταχ. Δ/νση : 

Ταχ. Κωδ. : 

Πληροφ. 

Τηλέφωνο : 

ΡΑΧ. 

6-ΙΓΊ3ΪΙ 

ΘΕΜΑ: Χορήγηση Βεβαίωσης Θεωρητικής Εκπαίδευσης Δασεργατών 

ΒΕΒΑΙΩΣΗ 

Έχοντας υπόψη: 

1. Το ΝΔ 86/69 (ΦΕΚ Α'7)), όπως ισχύει. 

2. Το Π.Δ 126/1986 (ΦΕΚ Α'44), όπως ισχύει. 

3. Τις διατάξεις του Ν. 4423/2016 (ΦΕΚ ΑΊ82) «Δασικές Συνεταιριστικές Οργανώσεις και άλλες 
διατάξεις», όπως ισχύει. 

4. Το Π.Δ. 125/2016 (ΦΕΚ Α' 210) «Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

5. Την 168596/1492/27-8-2018 Απόφαση Υπουργού Περιβάλλοντος και Ενέργειας «Ιδιότητα 
Δασεργάτη- μέλους ΔΑ.Σ.Ε., Επιτροπή Βεβαίωσης Ιδιότητας Δασεργάτη - μέλους Δ.Α.Σ.Ε.» (ΦΕΚ 
3792"). 

6. Την.ΥΑ « Εκπαίδευση ΝεοεισερχόμενωνΔασεργατών» (ΦΕΚ....) 

7. Την με αριθμ. πρωτ.απόφαση Διεύθυνσης Δασών. 

8. Την με αριθμ. πρωτ.αίτηση του. 

9. Το.έγγραφο του υπευθύνου διεξαγωγής του προγράμματος. 

Βεβαιώνουμε ότι, σύμφωνα με το παραπάνω (9) σχετικό, ο ονοματεπώνυμο του όνομα πατρός 
ολοκλήρωσε με επιτυχία την Θεωρητική Εκπαίδευση Δασεργατών που πραγματοποιήθηκε από την 
υπηρεσία μας από.έως. 

Η παρούσα Βεβαίωση χορηγείται για την απόκτηση της Βεβαίωσης Ιδιότητας Δασεργάτη - μέλους 

ΔΑ.Σ.Ε., σύμφωνα με την.Υπουργική Απόφαση «Εκπαίδευση Νεοεισερχόμενων 

Δασεργατών.» (ΦΕΚ ....) (6 σχετικό). 


. 

Αριθμ. Πρωτ:. 

Προς: Ενδιαφερόμενο 
Κοιν: 


Ο Προϊστάμενος της Διεύθυνσης Δασών 

ΠΑΡΑΡΤΗΜΑ IV 

ΥΠΟΔΕΙΓΜΑ 

Βεβαίωση Πρακτικής εκπαίδευσης 


ΣΤΟΙΧΕΙΑ ΔΑΣΕ 




Αριθμ. Πρωτ: 


Προς: Ενδιαφερόμενο 
Κοιν: Διεύθυνση Δασών 


ΘΕΜΑ: Χορήγηση Βεβαίωσης Πρακτικής Εκπαίδευσης Δασεργατών σε ΔΑ.Σ.Ε 

Έχοντας υπόψη: 

1. Την με αριθμ.Υπουργική Απόφαση «Εκπαίδευση Νεοεισερχόμενων Δασεργατών.» 

(ΦΕΚ ....) 

2. Την 168596/1492/27-8-2018 Απόφαση Υπουργού Περιβάλλοντος και Ενέργειας «Ιδιότητα 
Δασεργάτη- μέλους ΔΑ.Σ.Ε., Επιτροπή Βεβαίωσης Ιδιότητας Δασεργάτη - μέλους Δ.Α.Σ.Ε.» 
(ΦΕΚ 3792) 

3. Την με αριθμ. πρωτ.απόφαση του ΔΣ με την οποία ο ανωτέρω εγγράφεται ως 

δόκιμο μέλος του ΔΑ.Σ.Ε. 

4. Το με αριθμ. πρωτ.έγγραφο μας προς την Διεύθυνση Δασών. 

Βεβαιώνουμε 

ότι ο ονοματεπώνυμο του πατρώνυμο του ολοκλήρωσε με επιτυχία την πρακτική εκπαίδευση κατά το 
διάστημα από.έως., κατά το οποίο συμμετείχε στις δασικές εργασίες.ημέρες. 

Η παρούσα χορηγείται για την απόκτηση της Βεβαίωσης Ιδιότητας Δασεργάτη - μέλους ΔΑ.Σ.Ε., 

σύμφωνα με την.Υπουργική Απόφαση «Εκπαίδευση Νεοεισερχόμενων Δασεργατών.» 

(ΦΕΚ ....) (1 σχετικό). 


Ο Πρόεδρος του ΔΑ.Σ.Ε 


Άρθρο 6 

Η ισχύς της παρούσας απόφασης αρχίζει από την ημερομηνία δημοσίευσής της στην Εφημερίδα της Κυβέρνησης. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 2018 
Ο Αναπληρωτής Υπουργός 

ΣΩΚΡΑΤΗΣ ΦΑΜΕΛΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτι '< :■ ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























